Diari Oficial de la Generalitat Valenciana


Sumari del DOGV 7770, del 28-04-2016 (2016/2871)

Extracte de la Resolució d'11 d'abril de 2016, de la vicerectora d'Estudis de Grau i Política Lingüística, per la qual es convoquen les borses de viatge per a estudiants i estudiantes que cursen estudis oficials en centres propis d'aquesta universitat, per a l'any 2016.
------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7770

Data del DOGV
:   28-04-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/2871


Data del document
:   11-04-2016

Organisme emissor
:   Universitat de València

Tipus de document
:   Extracte

Descriptors 

:   * ajuda pública

Extracte de la Resolució d'11 d'abril de 2016, de la vicerectora d'Estudis de Grau i Política Lingüística, per la qual es convoquen les borses de viatge per a estudiants i estudiantes que cursen estudis oficials en centres propis d'aquesta universitat, per a l'any 2016. [2016/2871]  
BDNS (identif.): 304679.  
  
De conformitat amb el que estableixen els articles 17.3.b i 20.8.a de la Llei 38/2003, de 17 de novembre, General de Subvencions, se'n publica l'extracte de la convocatòria, el text complet de la qual podeu consultar en la Base de Dades Nacional de Subvencions,  
http://www.pap.minhap.gob.es/bdnstrans.  
  
Primer. Beneficiaris  
Els destinataris d'aquestes ajudes són els estudiants i les estudiantes matriculats en centres propis de la Universitat de València en el curs 2015-2016, en estudis conduents a l'obtenció de títols oficials, excepte el títol de doctor o doctora. No obstant això, els estudiants i les estudiantes de doctorat poden sol·licitar aquestes borses de viatge per a desplaçaments en condició de representants d'estudiants i estudiantes i en el compliment de la seua funció.  
Les persones sol·licitants hauran d'estar matriculades a la Universitat de València, en el moment de realitzar-se l'activitat, d'un mínim de 42 crèdits o d'un nombre inferior si, amb aquesta matriculació, es finalitza la carrera o si es tracta d'una matrícula semestral en els casos d'estudis de màster.  
  
Segon. Objecte  
L'objecte d'aquesta convocatòria és concedir ajudes econòmiques destinades a facilitar la mobilitat dels estudiants i les estudiantes de la Universitat de València per participar en activitats de caràcter complementari per a la seua formació, com ara jornades, cursos, cursos d'estiu, congressos, reunions o altres activitats de caràcter acadèmic relacionades amb la seua àrea d'estudi, i també per a desplaçaments d'estudiants i estudiantes en el compliment de la seua funció de representants d'estudiants i estudiantes.  
  
Tercer. Bases reguladores  
Les bases íntegres es poden consultar al web http://www.uv.es/ajudes i en la Base de Dades Nacional de Subvencions, a través del web http://www.pap.minhap.gob.es/bdnstrans/es/index  
  
Quarta. Quantia  
El pressupost total màxim autoritzat per a aquesta convocatòria ascendeix a 100.500 euros. La dotació econòmica màxima de cada borsa de viatge serà la indicada en les bases reguladores depenent de la durada i l'àrea geogràfica de realització de l'activitat.  
  
Cinquè. Termini de presentació de sol·licituds  
Els terminis de les fases de resolució de les borses són els que segueixen:  
a) Primera fase de resolució, per a activitats realitzades entre l'1 de desembre de 2015 i el 31 de maig de 2016: el termini de presentació de sol·licituds s'obrirà l'endemà de la data de publicació de la convocatòria en el Diari Oficial de la Comunitat Valenciana (DOCV). La data de tancament és l'1 de juny de 2016.  
b) Segona fase de resolució, per a activitats realitzades entre l'1 de juny i el 30 de novembre de 2016: s'obrirà l'endemà del tancament del termini de la primera fase de resolució. La data de tancament és l'1 de desembre de 2016.  
  
València, 11 d'abril de 2016.- La vicerectora d'Estudis de Grau i Política Lingüística, p. d. del rector (DOCV 10.03.2016): Isabel Vázquez Navarro.